Pannekoek is nie net vir kerkbasaars nie - WegRy
Pannekoek is nie net vir kerkbasaars nieJou ma het dalk altyd pannekoekdeeg aangemaak as dit sous buite, maar die boere glo jy moenie pannekoek bak as dit reën nie, want dit jaag glo die reën weg. Diep in die bos sal jy vergewe word as jy teen dag drie van gietende donderstorms pannekoek bak om te kyk of jy dit nie kan laat opklaar nie. Pannekoek is eintlik uitstekende kos vir die bos, want jy kan dit voor die tyd vries in ’n plat plastiekbak en saamtoer. Dan kan jy in ’n japtrap ’n vulsel of sous vir aandete aanmekaar slaan.
Kies self: pakke gaar, gevriesde pannekoek (nie so lekker soos die tuisgebaktes nie), Spar se voorafaangemaakte deeg in ’n bottel of hierdie vars, tuisgemaakte deeg.
1 koppie sonneblomolie (plus ekstra om te bak)
Meng die deeg. Klits die eiers goed. Voeg 1 koppie van die water by en dan die olie en asyn. Meng die koeksoda, sout en meel met die res van die water en klits hierdie mengsel stadig by die vloeistof. Roer die bakpoeier in. Sit die deeg minstens ’n uur in jou kampyskas voor jy die pannekoeke bak. Hou dit warm. Hou die gebakte pannekoeke warm deur dit op ’n bord oor ’n kastrol met warm water te sit. As dit deurgaar is, sal die pannekoeke nie aan mekaar vassit nie, maar dit help ook as jy elke pannekoek eers met suiker besprinkel wanneer jy dit opstapel (dis nou as jy soet pannekoeke gaan maak).
Patat-en-spinasie-vulsel Chilli con Carne-vulsel Maleisiese bonebredie
Ander planne vir pannekoekvulsels:
Biltongskyfies en gerasperde kaas
Hoenderlewers in ’n peri-peri-sous
Oorskietbobotie en blatjang
Skyfies ham met gesmelte gruyère-kaas
Brosgebraaide spek met esdoringstroop (maple syrup; jy kan blokkies spek binne-in die deeg sit voor jy die pannekoek bak of jy kan dit as ’n vulsel gebruik)
Skyfies boerewors of frankfurters met mosterd
Salm en crème fraîche (dik room)
Aspersies gebraai in bietjie botter met ’n witsous en parmesaankaas
Sjokoladesmeer met piesangskyfies
Appelskyfies of ingelegde perskeskyfies, gebraai in botter en suiker met bietjie brandewyn
Tamatiebredie	Vlinderhoender	Skaapboud	Beesvleisdy en Aartappels	NUUT op die rak